钦定古今图书集成/理学汇编/学行典/第169卷 > 朱子全书 > 《论郭立之》
## 钦定古今图书集成/理学汇编/学行典/第169卷 > 朱子全书 > 《论郭立之》

郭子《和性论》与五峰相类。其言曰：“目视耳听，性也。”此
语非也。视明而听聪，乃性也。箕子分明说视曰明，听
曰聪，若以视听为性，与僧家作用是性何异？五峰曰：
“好恶，性也。君子好恶以道，小人好恶以欲。君子小人
者，天理人欲而已矣。”亦不是。盖好善恶恶，乃性也。